Document ID: 31998R2579

Uredba Komisije (ES) št. 2579/98
z dne 30. novembra 1998
o seznamu tekstilnih izdelkov, za katere ob sprostitvi v prosti promet v Skupnosti ni potrebno dokazilo o poreklu
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1514/98 z dne 13. julija 1998 o dokazilu o poreklu za nekatere tekstilne izdelke, ki se uvrščajo v oddelek XI kombinirane nomenklature in so bili sproščeni v prosti promet v Skupnosti, ter o pogojih za sprejetje takega dokazila [1], in zlasti člena 4 Uredbe,
ker za tekstilne izdelke in oblačila, za katera ne veljajo posebni ukrepi v skladu s trgovinsko politiko Skupnosti in ki so sproščeni v prosti promet, zgoraj navedena uredba predvideva, da se lahko odobri izvzetje od obveznosti predložitve dokazila o poreklu in da morajo določbe o izvzetju od obveznosti predložitve dokazila o poreklu opredeliti, ali je za take izdelke treba predložiti deklaracijo o poreklu ali ne;
ker so bili izdelki, za katere trenutno ne veljajo posebni trgovinski ukrepi, določeni po temeljiti analizi; ker se zdi primerno, da se ob sprostitvi takih izdelkov v prosti promet v Skupnosti ne zahteva dokazila o poreklu;
ker so ukrepi, predvideni s to uredbo, v skladu z mnenjem Odbora za carinski zakonik,
SPREJELA NASLEDNJO UREDBO:
Člen 1
Za sprostitev tekstilnih izdelkov, naštetih v Prilogi k tej uredbi, v prosti promet ni treba predložiti nobenega dokazila o poreklu.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 1998

Labels: 1
3
5